《赤壁走曹操》
宋代·林希逸

往事思尘迹，周郎走魏曹。长江几争战，万古一英豪。

乱石吹飞雪，蒙冲破巨涛。笑谈成一快，姓字信孤高。

剩拟投鞭渡，谁知捲甲逃。江山如昔日，北望首空搔。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。